CELEX: 32018D2014
Language: hu
Date: 2018-12-14 00:00:00
Title: A Bizottság (EU) 2018/2014 végrehajtási határozata (2018. december 14.) a 2010/221/EU határozat I. mellékletének Írország Ostreid herpeszvírus 1 μνar (OsHV-1 μVar) betegségtől mentes területeinek jegyzéke tekintetében való módosításáról (az értesítés a C(2018) 8618. számú dokumentummal történt) (EGT-vonatkozású szöveg.)

18.12.2018   
               
               
                  HU
               
               
                  Az Európai Unió Hivatalos Lapja
               
               
                  L 322/55
               
            
         A BIZOTTSÁG (EU) 2018/2014 VÉGREHAJTÁSI HATÁROZATA
         (2018. december 14.)
         a 2010/221/EU határozat I. mellékletének Írország Ostreid herpeszvírus 1 μνar (OsHV-1 μVar) betegségtől mentes területeinek jegyzéke tekintetében való módosításáról
         
            
               (az értesítés a C(2018) 8618. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
         mivel:
         
                     (1)
                  
                  
                     A 2010/221/EU bizottsági határozat (2) I. melléklete tartalmazza a 2006/88/EK irányelv IV. mellékletének II. részében nem említett egyes betegségektől mentesnek nyilvánított tagállamok, övezetek és területi egységek jegyzékét. Ezeken a területeken az adott betegség tekintetében felsorolt tagállam az említett betegségek hatásának korlátozására megkövetelheti az említett határozat által jóváhagyott nemzeti intézkedéseknek való megfelelést.
                  
               
                     (2)
                  
                  
                     E jegyzék szerint jelenleg Írország területén több területi egység is az Ostreid herpeszvírus 1 μνar (OsHV-1 μVar) betegségtől mentesnek tekintendő. Az OsHV-1 μVarnak a 6. területi egységben, Poulnasharry Bay-ben történt közelmúltbeli felbukkanása miatt, amelyről Írország értesítette a Bizottságot, aktualizálni kell Írország betegségtől mentesnek nyilvánított területei földrajzi határainak a meghatározását.
                  
               
                     (3)
                  
                  
                     A 2010/221/EU határozat I. mellékletét ezért ennek megfelelően módosítani kell.
                  
               
                     (4)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2010/221/EU határozat I. mellékletében, a táblázat negyedik oszlopában („A jóváhagyott nemzeti intézkedések hatálya alá tartozó területek földrajzi meghatározása”) az „Ostreid herpeszvírus 1 μνar (OsHV-1 μVar)” sorban az Írországra vonatkozó bejegyzés helyébe a következő szöveg lép:
            
               „1. területi egység: Sheephaven Bay
               3. területi egység: Killala Bay, Broadhaven Bay és Blacksod Bay
               4. területi egység: Streamstown Bay
               5. területi egység: Bertraghboy és Galway Bay
               A. területi egység: Tralee Bay Hatchery”
            
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2018. december 14-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 328., 2006.11.24., 14. o.
         
         
            (2)  A Bizottság 2010/221/EU határozata (2010. április 15.) a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról (HL L 98., 2010.4.20., 7. o.).